 Maxamed Biixi Yoonis oo ka mid ahaa weftiga madaxweynaha, ayaa isaguna ka warbixiyey natiijada safarka ay u tageen dalka Imaaraadka Carabta, waxaannu yidhi; Waxa aannu la kulanay madaxda shirkadda la yidhaah DP World, wuxuuna safarkayagu ahaa mid guul weyn soo dhaliyey, waxaanan ka wadahadalnay arrimo badan oo la xidhiidha dhaqaalaha, biyaha, laydhka, dugsiyo waxbarasho, cusbitaalo, jidadka iyo hawlo badan oo ku lug leh nabadgelyada, qaxootiga badan ee Yemen iyo sidii labada waddan u yeelan lahaayeen iskaashi, iyadoo mashaariic ay hore inoogu ballanqaadeen aannu daba soconay iyo qaar kaloo cusub oo aannu hadda ka wadahadalnay, waxaanan qabnaa inay yihiin mashaariic hore u marinaysa waddanka Somaliland. 